
ДО 
Г-Н РАШКО ГЕНЧЕВ
ПРЕДСЕДАТЕЛ
НА ОБЩИНСКИ СЪВЕТ
СТРЕЛЧА

							
          

         УВАЖАЕМИ ГОСПОДИН ПРЕДСЕДАТЕЛ,
	
Приложено, изпращаме Ви предложение и проект за решение               

ОТНОСНО: Приемане на Наредба за изменение и допълнение на Наредба за реда за придобиване, управление и разпореждане с общинско имущество в Община Стрелча.

Предложението ще се докладва от Дима Георгиева – Юрисконсулт, той и началник отдел „ПО, П и П, ОП, МДТ, УОС“


ПРИЛОЖЕНИЯ:  
1. Предложение 
2. Проект за решение 
3. Мотиви
4. Проект на Наредба за реда за придобиване, управление и разпореждане с общинско имущество в Община Стрелча;
5. Справка по чл. 26, ал. 5 от Закона за нормативните актове.




ВНОСИТЕЛ:	
ИНЖ. ГЕОРГИ ПАВЛОВ
КМЕТ НА ОБЩИНА СТРЕЛЧА



ДО 
Г-Н РАШКО ГЕНЧЕВ
ПРЕДСЕДАТЕЛ
НА ОБЩИНСКИ СЪВЕТ
СТРЕЛЧА


П Р Е Д Л О Ж Е Н И Е

от инж. Георги Павлов – Кмет на Община Стрелча

ОТНОСНО: Приемане на Наредба за изменение и допълнение на Наредба за реда за придобиване, управление и разпореждане с общинско имущество в Община Стрелча.




 	УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Проектът на Наредба се предлага с цел прецизиране на регламентираните обществени отношения по управлението и разпореждането с общинското имущество в Община Стрелча.
Действащата към момента Наредба за реда за придобиване, управление и разпореждане с общинско имущество в община Стрелча е приета от Общински съвет - Стрелча с Решение № 146 от 31.07.2024 г., взето с Протокол № 14, изм. и доп. с Решение № 244/26.02.2025г., взето с Протокол № 22 на Общински съвет – Стрелча, изм. и доп. с Решение 337/30.07.2025г. на Общински съвет – Стрелча, изм. и доп. с Решение № 462/25.03.2026г. на Общински съвет – Стрелча. Изменението касае следното:
1.  Чл. 105, ал. 2 и ал. 3, съгласно които в процедурите по провеждане на публичен търг с явно наддаване при допускане на един кандидат в търга, същият се обявява за спечелил по предложената от него цена, която не може да бъде по-ниска от обявената начална тръжна цена. Предлаганото изменение въвежда условие за увеличаване на началната тръжна цена с една стъпка и при един допуснат кандидат в тръжната процедура.
2. Чл. 107, ал. 4, съгласно който в случай, че участник в търга откаже да обяви цена, която е по-висока от предходната с една стъпка на наддаване, председателят поканва следващия поред участник да обяви същата цена. Участникът, пропуснал дадена цена продължава участието си, освен ако изрично обяви, че се отказва от по-нататъшно участие в наддаването, което се отбелязва в протокола от търга. Предложението е за отмяна на алинеята, поради обстоятелството, че въвежда условия, при които даден участник в тръжна процедура продължава участието си без да обяви следваща наддавателна стъпка.
С оглед гореизложеното в чл. 105 от Наредба за реда за придобиване, управление и разпореждане с общинско имущество в община Стрелча се извършва следната редакция:

Било:
Чл. 105. (1) Когато тръжни документи са подадени от повече кандидати, а на търга се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил търга по предложената от него цена, която не може да бъде по-ниска от обявената начална тръжна цена.
(2) Когато до участие в търга е допуснат само един кандидат, той се обявява за спечелил търга по предложена от него цена, която не може да бъде по-ниска от обявената начална тръжна цена.
(3) Когато не са подадени тръжни документи, търгът се обявява за непроведен, за което се съставя протокол. 

Става:
Чл. 105. (1) Когато тръжни документи са подадени от повече кандидати, а на търга се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил търга по предложената от него цена, която не може да бъде по-ниска от обявената начална тръжна цена, увеличена със стъпката, определена по реда на чл. 107, ал. 1 от тази Наредба.
(2) Когато до участие в търга е допуснат само един кандидат, той се обявява за спечелил търга по предложена от него цена, която не може да бъде по-ниска от обявената начална тръжна цена, увеличена със стъпката, определена по реда на чл. 107, ал. 1 от тази Наредба.
(3) Когато не са подадени тръжни документи, търгът се обявява за непроведен, за което се съставя протокол. 

В чл. 107, ал. 4 от Наредба за реда за придобиване, управление и разпореждане с общинско имущество в община Стрелча се извършва следната редакция:

Било:
(4) В случай, че участник в търга откаже да обяви цена, която е по-висока от предходната с една стъпка на наддаване, председателят поканва следващия поред участник да обяви същата цена. Участникът, пропуснал дадена цена продължава участието си, освен ако изрично обяви, че се отказва от по-нататъшно участие в наддаването, което се отбелязва в протокола от търга.

Става:
Алинеята се отменя

[bookmark: _GoBack]На основание чл. 26, ал. 3 и ал.4, чл. 28 от Закона за нормативните актове проектът на Наредбата е публикуван за обсъждане на интернет страницата на Община Стрелча, на 14.08.2026 г. и в законоустановения срок не са постъпили мнения, възражения и предложения по проекта на Наредба.
     Съгласно изложеното на основание чл. 21, ал.1, т.8 във връзка с ал. 2  от Закона за местното самоуправление и местната администрация, във връзка с чл. във връзка с чл. 8, ал. 2 от Закона за общинската собственост, при спазване изискванията на чл. 76, ал. 3, чл. 77 от Административнопроцесуалния кодекс, чл. 8 и чл. 28, ал. 1 от Закона за нормативните  актове  и  във връзка с чл. чл. 48 - 52 от Указа за прилагане на Закона за нормативните актове  предлагам Общински съвет Стрелча да вземе следното                                                   
                                                     
                                                      РЕШЕНИЕ:

Приема на Наредба за изменение и допълнение на Наредба за реда за придобиване, управление и разпореждане с общинско имущество в Община Стрелча.






ВНОСИТЕЛ:         
ИНЖ. ГЕОРГИ ПАВЛОВ
КМЕТ НА ОБЩИНА СТРЕЛЧА	































Проект!

ОБЩИНСКИ СЪВЕТ – СТРЕЛЧА

РЕШЕНИЕ

№ ..................
от редовно  заседание на ОбС – Стрелча
проведено на ..............
взето с Протокол №  ..........

ОТНОСНО: Приемане на Наредба за изменение и допълнение на Наредба за реда за придобиване, управление и разпореждане с общинско имущество в Община Стрелча.

На основание чл. 21, ал. 1, т. 8 във връзка с ал. 2  от Закона за местното самоуправление и местната администрация, във връзка с чл. във връзка с чл. 8, ал. 2 от Закона за общинската собственост, при спазване изискванията на чл. 76, ал. 3, чл. 77 от Административнопроцесуалния кодекс, чл. 8 и чл. 28, ал. 1 от Закона за нормативните  актове  и  във връзка с чл. чл. 48 - 52 от Указа за прилагане на Закона за нормативните актове и внесено предложение от инж. Георги Павлов – кмет на община Стрелча, Общинският съвет 
Р Е Ш И:

Приема на Наредба за изменение и допълнение на Наредба за реда за придобиване, управление и разпореждане с общинско имущество в Община Стрелча.

Поименно гласуване:
	име
	за
	против
	въздържал се

	Веселин Илинов Попов  
	
	
	

	Дело Стоянов Делов
	
	
	

	Иван Николов Радев   
	
	
	

	Иванка Николова Илиева  
	
	
	

	Мария Велева Илиева
	
	
	

	Никола Кунчев Николов
	
	
	

	Николай Иванов Николов
	
	
	

	Панка Стоянова Козарекова
	
	
	

	Рашко Динчев Генчев
	
	
	

	Соня Христова Нешева
	
	
	

	Таня Ганчева Генова
	
	
	



	общ брой
	присъствали
	за
	против
	въздържали се

	11
	
	
	
	



ПРЕДСЕДАТЕЛ НА ОбС:
/Рашко Генчев/

Съгласувал:    
Дима Георгиева – Юрисконсулт

